ഡബിള് ഇന്ക്യുബേഷന് പൂര്ത്തിയായി നിപയെ ഇനി മറന്നേക്കൂ... കോഴിക്കോട്: നിപയുടെ രണ്ടാം വരവ് ഉയര്ത്തിയ ഭീതി ഇനി വേണ്ട. വൈറസിന്റെ ഡബിള് ഇന്ക്യുബേഷന് പിരീഡായ 42 ദിവസം പൂര്ത്തിയായപ്പോള് പുതിയ കേസുകളൊന്നും റിപ്പോര്ട്ട് ചെയ്തില്ല. ഇതോടെ പൂര്ണമായും വൈറസ് മുക്തമായതായി ആരോഗ്യ മന്ത്രി വീണാ ജോര്ജ് അറിയിച്ചു. എന്നാല് വൈറസിനെതിരെ ജാഗ്രത തുടരണമെന്ന് മന്ത്രി വ്യക്തമാക്കി. നിപ പ്രതിരോധത്തിനായി ആരംഭിച്ച കണ്ട്രോള് റൂം പ്രവര്ത്തനം അവസാനിപ്പിച്ചു. എന്.ഐ.വി പൂന ബാറ്റ് സര്വെ ടീം 103 വവ്വാലുകളുടെ സാമ്ബിളുകള് പരിശോധനയ്ക്ക് അയച്ചിരുന്നു. ഇതില് ചില വവ്വാലുകളില് വൈറസിനെതിരായ ഐ.ജി.ജി ആന്റിബോഡിയുടെ സാന്നിദ്ധ്യം സ്ഥിരീകരിച്ചിട്ടുണ്ട്. ഈ പശ്ചാത്തലത്തില് കൂടുതല് പഠനങ്ങള് നടത്തും. ജില്ലാ മൃഗസംരക്ഷണ വകുപ്പ് ഭോപ്പാല് ലാബിലേക്ക് അയച്ച സാമ്ബിളുകളുടെ പരിശോധനാ ഫലങ്ങളെല്ലാം നെഗറ്റീവായിരുന്നു. നിപ സ്ഥിരീകരിച്ച നാള് മുതല് ജാഗ്രതയോടെയുളള പ്രവര്ത്തനമാണ് ആരോഗ്യമന്ത്രിയുടെ നേതൃത്വത്തില് നടത്തിയത്. വിവിധ വകുപ്പുകളെ ഏകോപിപ്പിക്കാനും പ്രതിരോധം ശക്തിപ്പെടുത്താനും കഴിഞ്ഞു. കോഴിക്കോട് ജില്ലയില് മന്ത്രിമാരായ മുഹമ്മദ് റിയാസ്, എ.കെ. ശശീന്ദ്രന്, അഹമ്മദ് ദേവര്കോവില് എന്നിവരും പ്രവര്ത്തനങ്ങള്ക്ക് നേതൃത്വം നല്കി. രോഗം റിപ്പോര്ട്ട് ചെയ്ത ഉടന് 18 കമ്മിറ്റികള് രൂപീകരിച്ച് കര്മ്മ പദ്ധതി തയ്യാറാക്കി. കണ്ട്രോള് റൂം ആരംഭിക്കുകയും 12 മണിക്കൂറിനകം മെഡിക്കല് കോളേജില് 80 ഐസൊലേഷന് വാര്ഡുകള് തയ്യാറാക്കുകയും ചെയ്തു. 36 മണിക്കൂറിനുള്ളില് നിപ പരിശോധനയ്ക്കായി എന്.ഐ.വി പൂനയുടെ സഹായത്തോടെ പി.ഒ.സി ലാബ് മെഡിക്കല് കോളേജില് സജ്ജീകരിച്ചു. 48 മണിക്കൂറിനുള്ളില് കമ്മ്യൂണിറ്റി സര്വയലന്സ് ആരംഭിക്കുകയും കാരശ്ശേരി, കൊടിയത്തൂര്, മാവൂര്, മുക്കം, ചാത്തമംഗലം എന്നീ പഞ്ചായത്തുകളില് ആര്.ആര്.ടി, വോളണ്ടിയര്മാര്, കുടുംബശ്രീ പ്രവര്ത്തകര്, പഞ്ചായത്ത് മെമ്ബര്മാര് എന്നിവരടങ്ങുന്ന മെഡിക്കല് സംഘം സര്വെയും ബോധവത്ക്കരണവും നടത്തി. 240 പേരുടെ സമ്ബര്ക്ക പട്ടിക തയ്യാറാക്കി റൂട്ട് മാപ്പ് പ്രസിദ്ധീകരിച്ചു. ഹോട്ട് സ്പോട്ട് കണ്ടെത്തി സമ്ബര്ക്കപ്പട്ടികയിലുള്ള മുഴുവന് പേരേയും കണ്ടുപിടിച്ചു. കെ.എം.എസ്.സി.എല് ആവശ്യത്തിന് മരുന്നുകള് സ്റ്റോക്ക് ചെയ്തു. നാലു ദിവസത്തിനകം സി.ഡി.എം.എസ് സോഫ്റ്റ് വെയര് ഇഹെല്ത്ത് മുഖേന പ്രവര്ത്തനക്ഷമമാക്കി. ജില്ലാ കളക്ടറുടെ നേതൃത്വത്തില് വിവിധ വകുപ്പുകളെ ഏകോപിപ്പിച്ച് ചിട്ടയായ പ്രവര്ത്തനമാണ് നടന്നത്. പൊലീസ്, സിവില് സപ്ലൈസ്, തദ്ദേശ സ്ഥാപനങ്ങള്, കുടുംബശ്രീ തുടങ്ങിയവര് പ്രതിരോധ പ്രവര്ത്തനങ്ങളില് പങ്കാളികളായി.